b'\n_START_ARTICLE_\nNidau\n_START_SECTION_\nSijainti\n_START_PARAGRAPH_\nNidau sijaitsee Bielj\xc3\xa4rven pohjoisp\xc3\xa4\xc3\xa4ss\xc3\xa4 Thiellejoen ja Nidau\xe2\x80\x93B\xc3\xbcren-kanavan varrella Biel/Biennen etel\xc3\xa4puolella. Nidau muodostaa yhten\xc3\xa4isen taajama-alueen naapurikuntiensa Portin ja Biel/Biennen kanssa.\n_START_SECTION_\nHistoriaa\n_START_PARAGRAPH_\nNidausta on l\xc3\xb6ydetty j\xc3\xa4\xc3\xa4nn\xc3\xb6ksi\xc3\xa4 neoliittisen kivikauden ja pronssikauden asutuksesta. Nidau on vanha markkinapaikka, ja sill\xc3\xa4 on ollut kaupunkioikeudet 1300-luvulta alkaen.\n_START_SECTION_\nLiikenne\n_START_PARAGRAPH_\nMoottoritie A5 Neuch\xc3\xa2telista Solothurniin kulkee Nidaun pohjoispuolitse._NEWLINE_Aare Seeland mobilin rautatie Bielj\xc3\xa4rven it\xc3\xa4puolitse Bielist\xc3\xa4 Insiin kulkee Nidaun poikki; kunnan alueella on Nidaun ja Beundenin asemat. Kes\xc3\xa4kaudella, toukokuulta lokakuulle, Biel\xe2\x80\x93Nidau\xe2\x80\x93Port\xe2\x80\x93Solothurn-reitti\xc3\xa4 kulkee risteilylaivoja.'